CELEX: 62006CA0427
Language: fi
Date: 2008-09-23 00:00:00
Title: Asia C-427/06: Yhteisöjen tuomioistuimen tuomio (suuri jaosto) 23.9.2008 (Bundesarbeitsgerichtin (Saksa) esittämä ennakkoratkaisupyyntö) — Birgit Bartsch v. Bosch und Siemens Hausgeräte (BSH) Altersfürsorge GmbH (Yhdenvertainen kohtelu työssä ja ammatissa — EY 13 artikla — Direktiivi 2000/78/EY — Ammatillinen lisäeläkejärjestelmä, jonka mukaan entisen työntekijän yli 15 vuotta nuoremmalla leskellä ei ole oikeutta leskeneläkkeeseen — Ikään perustuva syrjintä — Liittymäkohta yhteisön oikeuteen)

22.11.2008   
            
            
               FI
            
            
               Euroopan unionin virallinen lehti
            
            
               C 301/6
            
         Yhteisöjen tuomioistuimen tuomio (suuri jaosto) 23.9.2008 (Bundesarbeitsgerichtin (Saksa) esittämä ennakkoratkaisupyyntö) — Birgit Bartsch v. Bosch und Siemens Hausgeräte (BSH) Altersfürsorge GmbH
   (Asia C-427/06) (1)
   
   (Yhdenvertainen kohtelu työssä ja ammatissa - EY 13 artikla - Direktiivi 2000/78/EY - Ammatillinen lisäeläkejärjestelmä, jonka mukaan entisen työntekijän yli 15 vuotta nuoremmalla leskellä ei ole oikeutta leskeneläkkeeseen - Ikään perustuva syrjintä - Liittymäkohta yhteisön oikeuteen)
   (2008/C 301/10)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesarbeitsgericht
   Pääasian asianosaiset
   
      Valittaja: Birgit Bartsch
   
      Vastapuoli: Bosch und Siemens Hausgeräte (BSH) Altersfürsorge GmbH
   Oikeudenkäynnin kohde
   Ennakkoratkaisupyyntö — Bundesarbeitsgericht — Ikään perustuvan syrjinnän kieltoa koskevan periaatteen, EY 13 artiklan ja yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL L 303, s. 16) tulkinta — Ammatillinen lisäeläkejärjestelmä (betriebliche Altersversorgung), jonka mukaan entisen työntekijän yli 15 vuotta nuoremmalla leskellä ei ole oikeutta leskeneläkkeeseen (Ruhegeld) — Ikään perustuvan syrjinnän kieltoa koskevan periaatteen soveltaminen silloin, kun ei ole olemassa liittymäkohtaa yhteisön oikeuden muiden säännösten tai määräysten mukaiseen tilanteeseen
   Tuomiolauselma
   Yhteisön oikeuteen ei sisälly sellaista ikään perustuvan syrjinnän kieltoa, jonka antama suoja jäsenvaltioiden tuomioistuinten olisi taattava silloin, kun mahdollisella syrjivällä kohtelulla ei ole mitään liittymäkohtaa yhteisön oikeuteen. Tällainen liittymäkohta ei synny EY 13 artiklan kautta eikä pääasiassa kyseessä olevan kaltaisissa olosuhteissa myöskään yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY kautta ennen sen määräajan päättymistä, jossa kyseessä olevan jäsenvaltion oli pantava tämä direktiivi täytäntöön.
   
      (1)  EUVL C 326, 30.12.2006.